အင်္ဂုလိမာလသုတ်

## အင်္ဂုလိမာလသုတ်

လက်ညှိုးပေါင်းတစ်ထောင်ပြည့်ရန် မိခင်ပါမယှောင် ဖြတ်ယူရန် ကြိုးပမ်းဖူးရေ အင်္ဂုလိမာလစွာ ရဟန်းဖြစ်ပြီးနောက် မီးမဖွားနိုင်ရေ မိမငယ်ကို ဂရုဏာသက်အနိန်နန့် သစ္စာဆိုရေ ဂါထာဖြစ်ရေ။

၁။ ပရိတ္တံ ယံ ဘဏန္တဿ၊ နိသိန္နဋ္ဌာန ဓောဝနံ။ ဥဒကမ္ပိ ဝိနာသေတိ၊ သဗ္ဗမေဝ ပရိဿယံ။

၁။ အိုသူတော်ကောင်းရို့ အကြင် အင်္ဂုလိမာလသုတ်တော်ကို ရွတ်ဆိုရေ ပုဂ္ဂိုလ်ဧ့ နိန်ရာထိုင်ခုံကို ဆေး‌ကြောင်းဖြစ်ရေ ရီတောင်မှလည်း အလုံးစုံ ဖြစ်တေ ဖီးရန် ကို ကင်းပျောက်စီနိုင်ဧ့။

၂။ သောတ္ထိနာ ဂဗ္ဘဝုဋ္ဌာနံ၊ ယဉ္စ သာဓေတိ တင်္ခဏေ။ ထေရ’ဿင်္ဂုလိမာလဿ၊ လောကနာထေန ဘာသိတံ။ ကပ္ပဋ္ဌာယိံ မစွာတေဇံ၊ ပရိတ္တံ တံ ဘဏာမေ ဟေ။

၂။ အကြင် အင်္ဂုလိမာလသုတ်တော်စွာ ပရိတ်ရွတ်စဉ် ထိုအခိုက်မာပင် ချချမ်းသသာနန့် ကိုယ်ဝန်မှထ မွီးဖွားရခြင်းကိုလည်း ပြီးစီနိုင်ပေဧ့။ အင်္ဂုလိမာလမည်သော မထေရ်အား မြတ်စွာဘုရားစွာ ဟောတော်မူအပ်တေ ကမ္ဘာဆုံးစွာထိ တည်တတ်ရေ သဘာဝဟိရေ ကြီးမားရေ အစွမ်းဟိရေ ထိုအင်္ဂုလိမာလသုတ် ပရိတ်တော်ကို ငရို့စွာ ရွတ်ကက်ပါမေ။

၃။ ယတော’ဟံ ဘဂိနိ အရိယာယ ဇာတိယာ ဇာတော။ နာဘိဇာနာမိ သဉ္စိစ္စ ပါဏံ၊ ဇီဝိတာ ဝေါရောပေတာ၊ တေန သစ္စေန သောတ္ထိ တေ၊ ဟောတု သောတ္ထိ ဂဗ္ဘဿ။

၃။ နှမငါစွာ အကြင်အခါမှစပြီးကေ အရိယာဇာတ်နန့်ဖြစ်ခဧ့။ ယင်းခါမှစပြီးကေ သေစေလိုသော စေတနာနန့် အားထုတ်ပြီးကေ သတ္တဝါကို ဇီဝိတိန္ဒြေမှ ချခ သတ်ခရေ ဆိုပနာမသိပေ၊ ထိုသစ္စာစကားကြောင့် သင့်အားချမ်းသာခြင်းစွာဖြိုက်စီသတဲး။ သူငယ်ဧ့ချမ်းသာခြင်းစွာ ဖြိုက်စီသတဲး။

အင်္ဂုလိမာလသုတ္တံ နိဋ္ဌိတံ

အင်္ဂုလိမာလသုတ် ပြီးပါဗျာလ်

## အင်္ဂုလိမာလသုတ်ဧ့ အကျိုး

အမျိုးသမီးများ မီးဖွားရလွယ်ကူစီရန်နန့် မီးဖွားရာတွင် ခက်ခဲနိန်ကေ ဒေသုတ်ကို ပရိတ်ရေဖြစ်အောင် ရွတ်ဖတ်ပြီး ရဟိရေ ပရိတ်ရေကို ထိုအမျိုးသမီးဧ့ ဆံပင်မာ သပ်ပီး၊ ဖြန်းပီးပါက လွယ်ကူစွာ မီးဖွားနိုင်ရေလို့ ယုံကြေကတ်ရေ။

## နောက်ခံသမိုင်းကြောင်း

နောင်အခါ ရဟန္တာဖြစ်လာဖို့ ထိုအသျှင်မွီးဖွားရေအချိန်က နိုင်ငံတဝှမ်းမှာ ဓားလှံပြိုးပျက်အရောင်ထွက်ခြင်းစရေထူးခြားမှုဟိခရေဆိုရေ။ ဖခင်က အဟိံသက ဟု နာမည်ကောင်း မှည့်ပီးခကေလည်း သူဧ့ လိမ္မာရီးခြားဟိမှုထူးချွန်ထက်မြက်မှုရို့အပေါ် မလိုမုန်းထားဟိသူတိအတွက်နန့် ဖလိဖလာအဓိပ္ပာယ်နာမည်နန့် သုံးနှုန်းကတ်ရေဆိုရေ။ ပညာသင်ယူစဉ်ကာလမှာ မနာလိုလူရို့ဧ့ကုန်းချောစကားတိအပေါ် နားဝင်မိသူဆရာက မိမိတပည့်အား လူမုန်းများပြီးဘေးဒဏ်သင့်စီရန် ပရိယာယ်နန့်လဘော ယောက်တစ်ထောင်ပြည့်အောင်သတ်ပြီး ၎င်းအားပူဇော်ရန်ပြောရာ အင်္ဂုလိမာလ မထေ လောင်းလျာက လိုက်နာခဧ့။ လိုက်နာဟန်ကား လူကိုသတ်ပြီး တိုင်းအရီးအတွက်သိရရန် လက်ညှိုးကိုဖြတ်ယူထားတတ်ခြင်းနည်းနန့် ဖြစ်ရေ။ နောက်ပိုင်းတွင် လက်ညှိုးပျောက်ရှဆုံးရှုံးမှုမဟိစီရန် လက်ညှိုးပြတ်ကို ပန်းပိုင်သီကုံးဆွဲလာအတွက်နန့် အင်္ဂုလိမာလ နာမည်တွင်ခပြန်ရေ။ ပြည်သူလူထု ထိတ်လန့်ကြောက်ရွံ့ရရေ အခြီအနီကြောင့် ပြည့်သျှင်မင်းက နှိမ်နင်းဖမ်းဆီးဖို့သတင်းကိုပီးဖို့လာရေ မိခင်ရင်းအား သတ်ဖို့ကြိုးပမ်းခရေအပြင် ကယ်ချွတ်ရန်ကြွလာရေ ဘုရားသျှင်အားလည်း သတ်ရန်အဗြီးလိုက်ခရေ။ ယေကေလဲ အထမမြောက်ခပဲ တရားစကားကြားနာရအနိန်နန့် အသိအမြင်များပြောင်းလဲကာ နောက်လိုက် ရဟန်းပြုခရေ။ ရဟန်းဘဝရောက်ရေတိုင် လူထုဧ့ရန်လိုမုန်းတီးနိန်မှုကြောင့် အခက်အခဲပြဿနာတိ ကြုံကြိုက်ရပနာဟိရေ။ ဘုရားသျှင်ဧ့ သင်ကြားမှုကြောင့် မီးမဖွားနိုင်သောအမျိုးသမီးတစ်ဦးဒုက္ခရောက်စိုင် သစ္စာပြုရွတ်ဆိုပီးခြင်းနန့်ချမ်းသာရစီခဖူးစွာဆိုရေ။ သစ္စာအဓိပ္ပာယ်မှာ (နှမငယ် ငါစွာ ရဟန်းဘဝ ရစွာမှစပြီးကေ သူတစ်ပါးဧ့အသက်ကို သတ်ဖြတ်ခြင်းမဟိပါ၊ ဒေမှန်ရေ သစ္စာကြောင့် နှမငယ်ချမ်းသာပါစီ၊ သင်ဧ့ကိုယ်ဝန်စော်လည်း ချမ်းသာပါစီ) ဟုဖြစ်ရေ။

တစ်ရံခါက အင်္ဂုလိမာလ မထေရ်ဧ့ မှန်ရာဆိုသောသစ္စာစကားကြောင့်အေပိုင်ချမ်းသာရာရကက်ဖူးလေပြီ။ ယင်းအတူပင် သင်ရို့လည်းချမ်းသာကတ်ပါစီဟု မီးဖွားစဉ်ကြုံတတ်သော ဘေးဒုက္ခများမှ အရံအတားပြုပီးသော ပရိတ်အဖြစ်ထင်ယှားခရေ။
ကောသလနိုင်ငံတော်မာ အင်္ဂုလိမာလခိုးသူကြီးပေါ်လာပုံ၊ အင်္ဂုလိမာလအား ချွေချွတ်တော်မူရန် မထင်မယှားအသွင်အားနန့် ကြွတော်မူလာသော ဘုရားသျှင်အား နွားစာသင်သားစသူရို့က ဒေလမ်းခရီးနန့်ကြွတော်မမူရန် ဝိုင်းဝန်းပြီးကေတားကြပုံ၊ အင်္ဂုလိမာလကို ချွေချွတ်တော်မူပုံ၊ အင်္ဂုလိမာလရဟန်းဖြစ်ပုံ၊ တိုင်းသူပြည်သားရို့ ကောသလဘုရင် နန်းတော်ယင်ပြင်မာ ကြွီးကြော်ဆန္ဒပြကြပုံ၊ ကောသလဘုရင် ကိုယ်တိုင် အင်္ဂုလိမာလအားဖမ်းရန် မြင်းတပ် ၅၀၀နန့် သာဝတ္ထိမြို့တော်မှထွက်ပြီးကေ ဘုရားသျှင်ထံ အဖူးမျှော်ဝင်ပုံ၊ အင်္ဂုလိမာလ မထေရ်ကိုမြင်ပြီးကေ ကောသလဘုရင်ကြောက်လန့်ပုံ၊ အင်္ဂုလိမာလမထေရ်အား ဝန်လေးပါးနန့်ဖိတ်ကြားပုံ၊ အင်္ဂုလိမာလထေရ်ဆောင်သော ဓုတင်ကျင့်ဝတ်တိ၊ ကောသလဘုရင်လျှောက်ထားချက်၊ အင်္ဂုလိမာလထေရ်ဧ့ ကရုဏာ နန့် အင်္ဂုလိမာလပရိတ်တော်၊ အင်္ဂုလိမာလထေရ် ရဟန္တာဖြစ်ပုံ၊ မကောင်းမှုကံ အကျိုးပီးပုံ၊ ဘုရားသျှင်ဧ့တရားတော်၊ အင်္ဂုလိမာလထေရ်ဧ့ ဝိမုတ္တိသုခကို ခံစားတော်မူပြီး ကျူးရင့်မြွက်ဆိုရေဂါထာ (၁၆) ဂါထာကို ပြဆိုရာသုတ်။

ယင်းအဋ္ဌကထာမာ -အဟိံသက သရို့သားကို ဖွားမြင်ပုံ၊ ဖွားမြင်ချိန်မာ ထူးဆန်းသောဖြစ်ရပ်တိ၊ တက္ကသိုလ်ပြည်မာ ပညာသင်ယူပုံ၊ တက္ကသိုလ်ဆရာကြီးဧ့ ဥပါယ်တမျည်၊ အင်္ဂုလိမာလဘဝ၊ အကျွမ်းမဝင်ထိုက်သူလေးယောက်၊ ဘုရားသျှင် ကိုယ်တော်တိုင်ကြွပြီးကေ တန်ခိုးပြပြီး ချွေချွတ်တော်မူပုံ၊ အင်္ဂုလိမာလ ရဟန်းပြုပုံ၊ ကောသလဘုရင်ဧ့ ဥပါယ်တမျည်၊ အင်္ဂုလိမာလပရိတ်တော်ဖြစ်ပေါ်လာပုံနန့် ရွတ်ဖတ်ပုံ၊ အကုသိုလ်ကံဧ့ ပစ္စက္ခအကျိုးများ၊ ပါကဒါနကံလေးပါး၊ ရဟန်းတော်ဧ့ ပရိဘောဂလေးမျိုး အစဟိစော်တိကို ဖွင့်ပြထားရေ။

## ကိုးကား

-မ၊၂၊၃၀၁-၈။ မ၊မြန်၊၂၊၃၀၇-၃၁၃။ မ၊ဋ္ဌ၊၃၊၂၂၆-၂၃၇။ မ၊ဋီ၊၃၊၁၅၄-၉။ -မဇ္ဈိမနိကာယ၊ မဇ္ဈိမပဏ္ဏာသ၊ ၄-ရာဇဝဂ္ဂ၊ ဆဋ္ဌသုတ်။